सभी श्रद्धालु छठ घाट को स्वच्छ व आकर्षक बनाने में है लगे
बरही से बिपिन बिहारी पाण्डेय
बरही: आस्था का महापर्व छठ पूजा के अवसर पर प्रखंड के विभिन्न छठ घाटों में सफाई अभियान जारी है। इसी क्रम में सोमवार को रसोईया धमना पंचायत के बराकर नदी छठ घाट, लश्करी छठ घाट, धनवार पंचायत के कोरियाडीह छठ घाट, मलकोको पंचायत के बुंडू छठ घाट, बरसोत मुख्य छठ घाट में सफाई अभियान चलाया गया। रसोइया धमना में सफाई अभियान प्रो. बद्री साहू, भावी मुखिया प्रत्याशी गोविंद साहू, युवा समाजसेवी राजदेव गुप्ता, इंद्रदेव गुप्ता सिकंदर कुमार, युवा नेता मनोज साहू के नेतृत्व में चलाया गया। वहीं धनवार पंचायत के कोरियाडीह छठ घाट में पूर्व मुखिया सह समाजसेवी राजेंद्र प्रसाद कुशवाहा के नेतृत्व में सफाई अभियान चलाया गया। मौके पर दामोदर प्रसाद वर्मा, रामजी प्रसाद, नरेश कुमार, नकुल कुमार, महेश प्रसाद, अनिल कुमार, विनोद कुमार, प्रमोद कुमार आदि मौजूद थे। वहीं मलकोको पंचायत के बुंडू छठ घाट में पूर्व मुखिया विजय यादव के नेतृत्व में साफ सफाई चलाया गया। मौके पर जिप प्रतिनिधि मो क्यूम भी शामिल हुए। वहीं ग्रामीणों में बाबूलाल, कैलाश, रोहित, योगेंद्र, महेश, राजेश, महेंद्र, जगदीश, प्रवीण आदि शामिल थे। वहीं बरसोत मुख्य छठ घाट का साफ सफाई समाजसेवी सह मुखिया प्रतिनिधि विषुणधारी महतो के नेतृत्व में किया गया। वहीं मुख्य छठ घाट का रास्ता, स्ट्रीट लाइट बिजली बत्ती को दुरुस्त किया गया। मौके पर पंसस वन बिहारी, वार्ड सदस्य अजय कुमार रामराज, बसंत
रविदास, सोनू रविदास, सुरेंद्र रविदास, प्रकाश साव, अमित चंद्रवंसी, नंदू रजवार, महेंद्र रजवार, प्रदीप रजवार, प्रदीप कुशवाहा, दीपक रविदास, देवकुमार रविदास, राजेश कुशवाहा आदि शामिल थे।।
hin_Deva bho_Deva bho_Deva bho_Deva